Janine Turner

Janine Turner (jaiotzez Janine Loraine Gauntt, Lincoln (Nebraska), 1962ko abenduaren 6a) aktore eta idazle estatubatuarra da. Northern Exposure telesailean Maggie O'Connell pilotoaren rola betetzeagatik da ezaguna. Cliffhanger filmean ere protagonista izan zen.

 Biografia 
 Hasierako lanak 
Lincoln hirian jaio zen eta Texasen pasa zuen haurtzaroa. 15 urte zituela New Yorkera joan zen Wilhelmina Modelo agentzian ibilbidea egitera. 1980. urtean Dallas telesailean atera zen hiru kapitulutan eta hurrengo urteetan telesail ezagunetan agertu zen, The Love Boat, General Hospital, Happy Days, Santa Barbara, The New Mike Hammer, The A-Team eta Knight Rider besteak beste. Hainbat filmetan ere aritu zen, ezagunena Steel Magnolias izan zen.

 Aktore ibilbidea 
Hollywooden paper seriorik izango ez zuela ikusita New Yorkera itzuli zen eta Actors Studioko Marcia Haufrechtekin ikasi zuen. 1990. urtean Northern Exposure telesailerako aukeratua izan zen. Gustora hartu zuen papera, emakume indartsu baten rola betetzen baitzuen, "aurkitzen dituen gizonak baino indartsuagoa eta azkarragoa da" esan zuen. 1995. urterarte iraun zuen telesailak eta hainbat saritarako izendatua izan zen Janine, Emmy eta Golden Globe sarietarako besteak beste. Bitartean 1993. urtean Cliffhanger filmean protagonista izan zen Sylvester Stallonerekin batera eta 1997an Leave It to Beaver filmean ere paper nagusia bete zuen.

1997an bertan Stolen Women: Captured Hearts telefilmean agertu zen eta hurrengo urteetan telefilme eta telesailetan agertu zen, baina kapitulu bakarreko agerpenak eginez. Salbuespenak Strong Medicine (2000-2002 artean 50 kapitulu) eta Friday Night Lights (2008-2009 artean 12 kapitulu) izan ziren.

 Bestelako lanak 
2010tik aurrera Constituting America elkarteko presidentea da Cathy Gillespierekin batera. Estatu Batuetako Konstituziaren hezkuntza bultzatzen du helduengan eta ikasleengan.

2011ko maiatzaren 21ean Dallas eta Houstongo KLIF irratian The Janine Turner Show irratsaioa egiten hasi zen eta Dallasko irratsaio onenaren saria jaso zuen. Hainbat liburu ere idatzi ditu.

 Aktibismoa 
Zerbitzu eta Partaidetza zibikoaren kontseiluko presidentea bihurtu zen 2006an. 2010tik aurrera Estatu Batuetan zehar hainbat gairi buruz hitzaldiak ematen hasi zen; bihotz osasuna, soiltasuna, fedea, Konstituzioa eta politika... Korporaziotan, Eskolatan, Unibertsitatetan eta Elizatan ematen ditu hitzaldiak.

Turnerrek "sozialki liberala eta fiskalitate aldetik kontserbadorea" kontsideratzen du bere burua. Ameriketako Estatu Batuetako Konstituzioa ratifikatzen duten 85 paper federalisten inguruiko 85 saiakera idatzi ditu.

 Bizitza pertsonala 
Janine Turner ez da inoiz ezkondu baina 1997. urtean Jerry Jones Jr.-ekin (Dallas Cowboys taldeko jabea) alaba izan zuen. Dallas kanpoaldeko errantxo batean bizi dira 2014tik.

 Filmografia 
 Filmeak 
 Urtea Filma Pertsonaia Oharrak 1982 Young Doctors in Love Kameoa 1986 Knights of the City Brooke 1986 Tai-Pan Shevaun Tillman 1988 Monkey Shines Linda Aikman 1989 Steel Magnolias Nancy-Beth Marmillion 1990 The Ambulance Cheryl Turner 1993 Cliffhanger Jessie Deighan  1997 The Curse of Inferno Layla Moanes 1997 Leave It to Beaver June Cleaver 2000 Dr. T & the Women Dorothy Chambliss 2004 No Regrets Cheryl 2004 Trip in a Summer Dress Mama laburmetraia 2006 Miracle Dogs Too Paula Wells  2006 The Night of the White Pants Barbara Hagan 2009 Birdie & Bogey Amy 2009 Maggie's Passage Jenny Sirron 2015 The Ivy League Farmer Ella Gilbert 2015 Solace Elizabeth Clancy  2016 Occupy, Texas Mrs. Thomas 2018 Gosnell: The Trial of America's Biggest Serial Killer Dr. North

 Telebista 
 Urtea Filma Pertsonaia Oharrak 1980–1981 Dallas Susan 3 kapitulutan 1981 Mr. Merlin ezezaguna "All About Sheila" kapituluan 1981–1982 Behind the Screen Janie-Claire Willow  1982 The Love Boat Betsy Dunvar "The Victims/Man in the Iron Shorts" kapituluan 1982–1983 General Hospital Laura Templeton 1983 The Paper Chase Sondra "Birthday Party" kapituluan 1983 Happy Days Debbie "Where the Guys Are" kapituluan 1983 Boone Maggie "Words and Music" kapituluan 1984 The Master Gina/Teri "The Good, the Bad and the Priceless" kapituluan 1984 Santa Barbara Hollywoodeko neska kapitulu batean 1984 The New Mike Hammer Christine "Bonecrunch" kapituluan 1985 The A-Team Theresa Gianni "The Big Squeeze" kapituluan 1985 Knight Rider Karen Forester "KITTnap" kapituluan 1986–1987 Another World Patricia Kirkland 2 kapitulutan 1989 Quantum Leap Michelle "Catch a Falling Star" kapituluan 1990–1995 Northern Exposure Maggie O'Connell protagonista. 110 kapitulu 1997 Stolen Women: Captured Hearts Anna Brewster Telefilma 1998 Circle of Deceit Terry Silva Telefilma 1998 Beauty Alix Miller Telefilma 1999 Fatal Error Dr. Samantha Craig Telefilma 1999 A Secret Affair Vanessa Stewart Telefilma 2000–2002 Strong Medicine Dr. Dana Stowe 50 kapitulutan 2005 Walker Texas Ranger: Trial by Fire Ranger Kay Austin Telefilma 2007 Primal Doubt Jean Harper Telefilma 2008 Law & Order: Special Victims Unit Victoria Grall "Inconceivable" kapituluan 2008–2009 Friday Night Lights Katie McCoy 12 kapitulutan

 Sariak 
 Sariak  Urteak  Oharrak Artista Gazteen Sariak  1983: Eguneko telesail bateko aktore gazte onena (General Hospital)  Irabazlea Emmy Sariak  1993: Telesail dramatiko batean emakumezko aktore onena (Northern Exposure)  Izendatua Urrezko Globo Sariak  1992: Telesail dramatiko batean emakumezko aktore onena (Northern Exposure)1993: Telesail dramatiko batean emakumezko aktore onena (Northern Exposure)1994: Telesail dramatiko batean emakumezko aktore onena (Northern Exposure)  IzendatuaIzendatuaIzendatua Aktoreen Sindikatuaren Sariak  1995: Komedia telesail batean emakumezko aktore onena (Northern Exposure)  Izendatua

 Erreferentziak 

 Kanpo estekak 

 Aktorearen IMDBko fitxa irakurgai 

Kategoria:Nebraskarrak
Kategoria:Ameriketako Estatu Batuetako idazleak
Kategoria:Ameriketako Estatu Batuetako modeloak
Kategoria:Libertarioak
Kategoria:Ameriketako Estatu Batuetako emakume aktoreak